Amílcar Cabral
Store norske leksikon,Historie,Verdens historie og samtidshistorie,Afrika,Guinea-Bissaus historie
Amílcar Cabral var en geriljaleder og politisk teoretiker fra Guinea-Bissau. Han ledet frigjøringskampen mot Portugals kolonistyre, men ble i januar 1973 drept under et attentat i Guinea.
Cabral stiftet i 1956 Partido Africano da Independência da Guiné e Cabo Verde (PAIGC). Samme år deltok han i opprettelsen av frigjøringsbevegelsen MPLA i Angola. Cabral var øverste leder for PAIGCs fremgangsrike frigjøringskamp mot det portugisiske kolonistyret.Cabral utgav en rekke skrifter som har fått stor betydning i utviklingsland, særlig om organisering av geriljakamp, sosialistisk teori og den nasjonale kulturs betydning i afrikanske land. En del av de viktigste publikasjoner er samlet i Frigjøringskamp i teori og praksis (Oslo 1973).Hans bror, Luis de Almeida Cabral, var president i Guinea-Bissau fra 1974 til 1980. Les mer i Store norske leksikon Guinea-Bissau Guinea-Bissaus historie kolonialisme